**2021 йил давомида ёшлар сиёсати йўналишида  
амалга оширилган ишлар юзасидан  
МАЪЛУМОТ**

|  |
| --- |
| ***Маълумот учун:***  *Аҳоли сони –* ***34 558 891 нафар****, шундан аёллар –* ***17 180 478 нафар****;*  *Ёшлар сони (0-30) –* ***19 338 857 нафар****, шундан аёллар –* ***9 384 138 нафар****;*  *Ёшлар сони (18-30) –* ***7 611 960 нафар****, шундан аёллар –* ***3 730 582 нафар****;*  *Ёшлар сони (14-30) –* ***8 932 129 нафар****, шундан аёллар –* ***4 441 105 нафар****;*  *ОТМ талабалари сони –* ***759 373 нафар****;*  *Профессионал таълим муассасалари ўқувчилари сони –* ***382 минг нафар****;*  *Мактаб ўқувчилари –* ***6 285 184 нафар****;*  *3-7 ёшдаги болалар сони –* ***2 820 161 нафар****, шундан МТТга қамраб олинганлар –* ***1 768 206 нафар****;*  *Хорижий мамлакатларга чиқиб кетган ёшлар –* ***374 269 нафар****, шундан аёллар –* ***99 291 нафар****;*  *Ёш оилалар сони –* ***1 923 218 та****;*  *Имконияти чекланган ёшлар (16-30 ёш) –* ***94 276 нафар****, шундан аёллар –* ***41 196 нафар.*** |

**Ўзбекистон Республикаси Президентининг бевосита ташаббуси ва амалий кўмаги** билан мамлакатимизда ёшлар билан ишлаш **мутлақо янгича тизим** асосида йўлга қўйилди. Айниқса, жорий йилда “**Ёшларни қўллаб-қувватлаш ва аҳоли саломатлигини мустаҳкамлаш йили**” давлат дастури, “**Ёшлар дафтари**”, “**Ёшлар дастурлари**”нинг амалга оширилиши ёшларнинг ҳаётда ўз ўринларини топишига замин яратди.

Жорий йилда ёшларни қўллаб-қувватлашга қаратилган **47 та** норматив-ҳуқуқий ҳужжатлар қабул қилинди *(Ўзбекистон Республикаси Президентининг 5 та Фармони, 10 та қарори, Вазирлар Маҳкамасининг 32 та қарор ва фармойиши)*. Ушбу ҳужжатлар асосида ёшлар учун жорий этилган **44 та** имтиёз ва қулайликлар “**Ёшлар портали**”га киритилиб, бир қатор амалий натижаларга эришилди. Жумладан,

**I. Ёшларнинг бандлигини таъминлаш бўйича:**

Йил бошида Давлат хавфсизлик хизмати, мутасадди вазирликлар ва ҳокимликлар билан ҳамкорликда маҳаллабай шакллантирилган “**Ёшлар баланси**” асосида **621 минг 709 нафар** ёшлар “Ёшлар дафтари”га киритилди.

Касб-ҳунар ўргатиш, имтиёзли кредитлар, ер майдонлари, субсидиялар ажратиш ва ижтимоий-моддий қўллаб-қувватлаш натижасида **595 минг 970 нафар** *(96 фоиз)* ёшлар бандлиги таъминланди ва **25 минг 739 нафар** имконияти чекланган, тиббий ёрдамга муҳтож ёшлар доимий назоратга олинди.

Ёшларни қўллаб-қувватлаш мақсадида туман (шаҳар)ларда молиявий манбалари аниқ белгиланган **“Ёшлар дафтари” жамғармалари** ташкил этилиб, маҳаллий бюджетнинг орттирилган қисми (15 фоиз) ва ижро ҳужжатларига оид ундирувлар ҳисобидан **382,8 млрд сўм** маблағ шакллантирилди.

Жамғармалар ҳисобидан ишсиз ёшларга асбоб-ускуна, меҳнат қуроллари, уруғлик ва кўчат харид қилиш учун субсидиялар ажратиш, нотураржойлар ижараси ва бошқа йўналишларда **137 минг нафар** ёшларга **290** **млрд** **сўм** миқдорда амалий ёрдам кўрсатилди.

**Ўзбекистон Республикаси Президентининг ёшларга ер ажратиш ташаббуси билан илк маротаба** **424 минг нафар** ёшларга *(шундан, 208 минг нафари “Ёшлар дафтари”га киритилган)* **127 минг гектар** экин майдонлари ажратилиб, **681 мингга** яқин иш ўринлари яратилди.

*Мисол учун:* **15 647 нафар** ёшлар **5 668 гектар** ер майдонида **77 минг 281 тонна** картошка етиштириб, **231 млрд. 843 млн сўм** даромад *(бир ёшга ўртача* ***15 млн. сўм****)* олди.

Ёшларни **касб-ҳунар ва тадбиркорликка ўқитиш** тизимли йўлга қўйилди. Йил давомида **52 минг нафар** ёшлар касб-ҳунар ва **140 минг нафар** ёшлар тадбиркорликка ўқитилди.

Хусусий корхона ва ташкилотларда 25 ёшдан ошмаган ишчи-ходимларни ишга қабул қилишни рағбатлантириш мақсадида **ижтимоий солиқ суммасини бюджетдан тўлиқ қайтариб бериш амалиёти** жорий этилиши натижасида **2 671 та** корхоналарга **20 млрд 668 млн. сўм** қайтарилди.

**II. Ёшларнинг тадбиркорлик фаолиятини ривожлантириш бўйича:**

**Ёш тадбиркорларни қўллаб-қувватлаш жамғармаси** ташкил этилиб, Тикланиш ва тараққиёт жамғармаси маблағлари ҳисобидан **100** **миллион АҚШ доллари** ажратилди. Ушбу жамғарма маблағлари ҳисобидан ёшларнинг **1 трлн 35,2 млрд сўмлик** ва **20 млн 507 минг долларлик** лойиҳаларини молиялаштириш чоралари кўрилмоқда.

Туман (шаҳар)ларда ташкил этилган **199 та** “Ёшлар саноат ва тадбиркорлик зоналари”да **108,3 млрд. сўмлик** **73 та** лойиҳа орқали **1 655 та** иш ўринлари яратилди.

Ёшлар тадбиркорлигини **микрокредитлашнинг янги тизими** жорий этилиб, **132 минг нафар** ёшларнинг *(шундан, 58 044 нафари “Ёшлар дафтари”га киритилган)* тадбиркорлик лойиҳалари учун **3,3 трлн сўм** *(бир лойиҳага ўрта ҳисобда 25 млн сўмдан)* имтиёзли кредитлар ажратиш орқали **130 мингта** янги иш ўринлари яратилди.

**III. Ёшларнинг бўш вақтини мазмунли ташкил этиш бўйича:**

30 июнь – “Ёшлар куни” муносабати билан юртимиз бўйлаб **6 млн**дан ортиқғайрати баланд, интилувчан ёшлар иштирокида **“Янги Ўзбекистон ёшлари, бирлашайлик!”** фестиваллар ўтказилди. Фестиваллар ёшлар учун етуклик ва ҳақиқий ватанпарварлик кўриги бўлди.

Йил давомида эришилган натижалар сарҳисоби ва истиқболдаги режаларни белгилаш ҳамда Янги Ўзбекистон стратегиясини ёшлар орасида кенг тарғиб қилишмақсадида **“Ўзбекистон ёшлари форуми-2021”** тадбир ва лойиҳалари **янги механизм** асосида **ноябрь-декабрь** ойларида маҳалла-сектор-ҳудуд-республика **даражасида** ташкил этилди. Форум тадбирлари орқали **Янги Ўзбекистон стратегияси** форум иштирокчилари бўлган **4,8 млн. нафар** ёшлар орасида кенг тарғиб қилинди, уларни янада фаоллик, фидойилик ва ташаббускорликка ундовчи ўзига хос чорлов бўлган **ягона ғоя остида янада бирлашишига эришилди**.

**Беш муҳим ташаббус** доирасида **51 651** **та** спорт иншоотлари, **826 та** маданият марказлари, **10** минг **8** **та** умумтаълим мактабларида ёшларни маданият ва санъат ҳамда спортга жалб этишга қаратилган **41** **мингта** тўгараклар фаолияти йўлга қўйилиб, **1** **млн**. **100 минг** **нафар** ёшлар жалб қилинди.

**“Ай-Ти” ва рақамли технологияларни ривожлантириш** мақсадида **198 та** Рақамли технологиялар ўқув марказлари фаолияти йўлга қўйилди. **“Бир миллион дастурчи”** лойиҳаси доирасида **1,2** **млн** нафардан ортиқ ёшлар компьютер дастурлаш асосларига бепул ўқитилмоқда. Шундан, **534 минг нафари** ўқишни муваффақиятли тамомлади.

**Китобхонлик маданиятини ривожлантириш** мақсадида **“Ёш китобхон”** танловида **300 минг** нафарёшлар, **“Ёш китобхон оила”** танловида **10** **минг**та  
ёш оилалар иштирок этди. Шунингдек, йил давомида **1,2 млн. дан ортиқ** китоблар ёшларга етказиб берилди.

**IV. Ёшларнинг таълим олиши ва интеллектуал салоҳиятини қўллаб-қувватлаш бўйича:**

Тўлов-контракт асосида таҳсил олаётган талаба ёшлар учун **таълим кредити ажратишнинг янги тизими** йўлга қўйилиб, бугунги кунга қадар **11 минг**га яқин ёшларга **100 млрд сўм**га яқин имтиёзли таълим кредитлари берилди.

Ёшларнинг илмий-инновацион фаолияти, хорижий тилларни ўрганишини рағбатлантириш мақсадида **“Ибрат тиллар оромгоҳи”,** **“Бўлажак олим”**, **“Ўзбекистон учун 100 ғоя”** лойиҳаларига **63,5 млрд сўм** маблағйўналтирилиб, танловларда **52** **минг** нафариқтидорлиёшларқамраболинди.

**“Эл-юрт умиди”** жамғармаси орқали **371** **нафар** ёшларнинг хорижий давлатларнинг нуфузли олий таълим муассасаларига таҳсил олиш ва стажировка ўташлари учун **140** **млрд**. сўм миқдорида маблағ ажратилди.

**“Заковат”** интеллектуал ўйинини **оммавий маърифий ҳаракат**га айлантирилиши орқали **30** **минг** нафардан ортиқ ёшлар кашф этилди ҳамда мазкур ҳаракатни рағбатлантириш мақсадида Давлат бюджетида **ҳар йили 50 млрд сўм** маблағ ажратилиши белгиланди.

**“Талабага мадад”** лойиҳасидан тўлов-контракт маблағини тўлаб беришда амалий ёрдам сўраб мурожаат қилган талаба ёшлар сони   
**20 760 нафарни** ташкил этади. Шундан, **3 017 нафарига** тўлов-контракт маблағлари тўлаб берилди. Бундан ташқари, “Ёшлар дафтари” тизими орқали   
**8 259** **нафар** ёшларга **30 млрд** сўмдан ортиқ маблағ тўлаб берилди.

**V. Ёшларнинг фаоллигини ошириш, улар билан учрашувлар   
ва очиқ мулоқотлар ўтказиш бўйича:**

Вазирлик, идора ва ташкилотлар (**87 та**) томонидан ёшларга оид давлат сиёсатини амалга ошириш мақсадида Ёшлар ишлари агентлиги билан ҳамкорликда **“Ёшлар дастурлари”** қабул қилинди. Жами **1 843 та** лойиҳалар амалга оширилиб, **17,8 млрд. сўм** маблағ сарф этилди.

Ёшларнинг муаммолари, таклиф ва истакларини “маҳаллабай” ўрганиш ҳамда ҳал этиш бўйича **“Вазир ва ёшлар”, “Ҳоким ва ёшлар”, “Сектор раҳбарлари ва ёшлар” очиқ мулоқотлари ташкил этиб бориш тизими** йўлга қўйилди. Ўтган давр мобайнида жами **1 млн.га** ёшлар билан **28 минг 197 маротаба** очиқ мулоқотлар ўтказилди.

Ёшлар муаммоларини ўрганиш ва истиқболли кадрларни тайёрлаш институти томонидан давлат ва нодавлат ташкилотларига **ёшларнинг ишончи**, **ёш оилалар муаммолари**, улар ўртасида **ажримлар**, ёшлар ўртасида **сунъий наркотиклар айланиши**, таълим муассасаларида **таъқибга** (буллинг) **учраётган ёшлар**, бўш вақтни ташкил қилишда **спорт, кино** ва **китобхонликнинг ўрни**ни ўрганиш ва таҳлил қилишга қаратилган **15 та** илмий ва социологик тадқиқотлар ўтказилди. Тадқиқот натижалари асосида **200 га** яқин таклиф ва тавсиялар мутасадди вазирлик ва идораларга киритилди.

**“Давлат – инсон учун” тамойили** асосида **415 нафар** фуқаролиги бўлмаган ёшларнинг, ижтимоий, иқтисодий ва сиёсий иродасини намоён этиш ҳуқуқини бериш мақсадида уларга **Ўзбекистон Республикаси фуқаролиги** берилди.

2021 йилда Ўзбекистон Республикаси Президенти сайловида ёшларнинг фаол иштирокини таъминлаш мақсадида **yoshsaylovchi.uz** электронплатформаси ишга туширилиб, **“Ёшларнинг сиёсий билими ва ҳуқуқий маданиятини юксалтириш”** акцияси ташкил этилди. Акциялар давомида **4 млн. нафар**дан ортиқ ёшлар қамраб олинди.

Юртимиз равнақига муносиб ҳисса қўшиб келаётган истеъдодли ва фидойи ёшларнинг **224 нафари** давлат мукофотлари ва **2** **минг** нафардан ортиғи **“Ўзбекистон мустақиллигига 30 йил”** кўкрак нишони билан тақдирланди.

**VI. Ёшлар сиёсатига доир халқаро алоқаларни ривожлантириш бўйича:**

Осиёда ўзаро ишонч чоралари бўйича Кенгашнинг Ёшлар ишлари бўйича маслаҳат Кенгашига Ўзбекистон **тенг ҳуқуқли аъзо бўлди**. Германияда ўтказилган **“One Young World Summit-2021”**да Ўзбекистон ёшлари делегацияси **илк маротаба** иштирок этиб, **Саммит** аъзолигига қаул қилинди.

Туркий тилли давлатларнинг ёшлар ва спорт ишлари вазирлари иштирокида **илк маротаба** Тошкент шаҳрида **“IDEA – Ёш тадбиркорлар форуми”** ўтказилди. Форум якунида Ўзбекистонни 2022 йилда **туркий дунё ёшлари пойтахти** этиббелгилаш ташаббуси илгари сурилди.

**МДҲга аъзо мамлакатларнинг Ёшлар ишлари бўйича Кенгаши**нинг   
28-йиғилиши 29-30 апрель кунлариТошкент шаҳрида ташкил этилди. Шунингдек, Тошкент шаҳрида **“Глобал ҳаракатларга ёшларни жалб қилиш”** мавзусида Ёшлар ҳуқуқлари бўйича бутунжаҳон конференцияси ўтказилиб, унда **Тошкент Ёшлар декларацияси** қабул қилинди.

2021 йилнинг 12-13 август кунлари Тошкент шаҳрида **"Глобал ҳаракатларга ёшларни жалб қилиш" мавзусидаги Ёшлар ҳуқуқлари бўйича бутунжаҳон конференцияси** ўтказилди. Унда **30 дан** ортиқ мамлакат   
ва халқаро ташкилотлардан вакиллар, экспертлар, олимлар, ҳуқуқшунослар, ёшлар масалалари бўйича мутасаддилар иштирок этди.

Жорий йилда **8 та** (АҚШ, Германия, Туркия, Россия, Арманистон, Қозоғистон, Қирғизистон, Тожикистон) хорижий давлатларга **13 та** ёшлар делегацияларининг ташрифи уюштирилди. Мамлакатимизга ёшлар масаласи бўйича **43 та** ташриф амалга оширилиб, **201 нафар** ёшлар делегациялари қабул қилинди.